**OBRAZAC**

|  |  |
| --- | --- |
| **IZVJEŠTAJ O SPROVEDENOJ ANALIZI PROCJENE UTICAJA PROPISA** | |
| **PREDLAGAČ PROPISA** | **Ministarstvo pomorstva** |
| **NAZIV PROPISA** | Nacrt Zakona o sigurnosti plovidbe |
| **1. Definisanje problema**   * **Koje probleme treba da riješi predloženi akt?** * **Koji su uzroci problema?** * **Koje su posljedice problema?** * **Koji su subjekti oštećeni, na koji način i u kojoj mjeri?** * **Kako bi problem evoluirao bez promjene propisa (“status quo” opcija)?** | |
| * Ovim zakonom urediće se sigurnost pomorske i unutrašnje plovidbe i plovnih puteva u unutrašnjim morskim vodama i teritorijalnom moru Crne Gore i unutrašnjim vodama Crne Gore i druga pitanja kojima se obezbjeđuje sigurnost pomorske i unutrašnje plovidbe.   Pomorska plovidba je plovidba koja se obavlja na moru, uključujući plovidbu na rijeci Bojani do granice njene plovnosti sa morske strane i vodama Skadarskog jezera i rijeke Rijeka Crnojevića. Unutrašnja plovidba je plovidba koja se obavlja na Krupačko, Pivsko, Plavsko, Biogradsko i Crno jezero i rijeke Tara, Zeta , Morača i Lim u dijelu koji pripada Crnoj Gori (u daljem tekstu: unutrašnjim vodama).   * Predloženim Zakonom o sigurnosti plovidbe vrši se transponavanje pravne tekovine EU, kao i međunarodnih standarda i preporuka, a koje se tiču oblasti upravnog rješavanja u odnosu na sva pitanja koja su predmet Zakona. * Predloženim Nacrta zakona, potrebno je urediti odredbe koje se odnose na sigurnost plovidbe i odvijanje pomorskog saobraćaja u vodama Crne Gore, na koji način će se urediti sigurnost plovidbe i osnovni uslovi kojima moraju odgovarati: plovni putevi u unutrašnjim morskim vodama i teritorijalnom moru Crne Gore, pomorski objekti crnogorske državne pripadnosti, kao i plovni objekti koji plove unutrašnjim morskim vodama i teritorijalnim morem Crne Gore, posada na pomorskim objektima, plovidba i pilotaža, ako I plovidba u unutrašnjim vodama Crne Gore i naglasiti opredeljenje u okviru Nacionalnog programa za integraciju Crne Gore u EU, kao i namjeru za ispunjavanjem svih zahtjeva koje postavljaju međunarodne organizacije, u ovoj oblasti, a u kojima je Crna Gora ćlanica. * Ukoliko novi zakon ne bude donešen to bi uzrokovalo neusaglašenost Zakona sa pravnom tekovinom EU koja predstavlja relevantni pravni okvir Evropske unije u ovoj tematskoj oblasti. * Smatramo da i pored uočenih nedostataka kod postojećeg Zakona o sigurnosti pomorske plovidbe i Zakona o jahtama nije bilo oštećenih subjekata. * Opcija „status quo“ nije prihvaćena, imajući u vidu neusaglašenosti koje su trebale da se riješe, a koje nijesu mogle biti otklonjeni bez izmjena regulatornog okvira. | |
| **2. Ciljevi**   * **Koji ciljevi se postižu predloženim propisom?** * **Navesti usklađenost ovih ciljeva sa postojećim strategijama ili programima Vlade, ako je primjenljivo.** | |
| * Cilj koji se postiže ovim zakonom je dalje usklađivanje sa EU propisima i međunarodnim standardima i preporukama čime će se zakonodavstvo u oblasti sigurnosti plovidbe u potpunosti uskladiti sa pravnim okvirom EU i drugim relevantnim međunarodnim obavezama te se zahtijevati maksimalno poštovanje propisanog. * Obaveza donošenja ovog zakona proizilazi iz predloga Programa rada Vlade za 2025. godinu. | |
| **3. Opcije**   * **Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).** * **Obrazložiti preferiranu opciju?** | |
| * “Status quo” opcija nije prihvatljiva, a ovo iz razloga što postojeće stanje ne bi doprinijelo podizanju nivoa sigurnosti u unutrašnjim morskim vodama i teritorijalnom moru Crne Gore i unutrašnjim vodama Crne Gore i drugim pitanjima kojima se obezbjeđuje sigurnost pomorske i unutrašnje plovidbe. | |
| **4. Analiza uticaja**   * **Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne.** * **Koje troškove će primjena propisa izazvati građanima i privredi (naročito malim i srednjim preduzećima).** * **Da li pozitivne posljedice donošenja propisa opravdavaju troškove koje će on stvoriti.** * **Da li se propisom podržava stvaranje novih privrednih subjekata na tržištu i tržišna konkurencija.** * **Uključiti procjenu administrativnih opterećenja i biznis barijera.** | |
| * Ovaj propis će pozitivno uticati na pomorstvo kao privrednu granu, jer će se nastaviti dobra praksa u dijelu pojednostavljivanja procedura i usklađivanja istih sa međunarodnim standardima i pravilima. * Primjena propisa može dovesti do troškova građana, iz razloga što će se povećati zahtjeti koji dovode do sigurnosti u oblasti plovidbe i usklađivanja sa traženim zahtjevima. * Ovaj propis ne utiče na stvaranje novih privrednih subjekata na tržištu. * Nema administrativnih opterećenja i zakon neće stvoriti biznis barijere koje bi u ovom trenutku mogli identifikovati. | |
| **5. Procjena fiskalnog uticaja**   * **Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu?** * **Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti.** * **Da li implementacijom propisa proizilaze međunarodne finansijske obaveze? Obrazložiti.** * **Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu?** * **Da li je usvajanjem propisa predviđeno donošenje podzakonskih akata iz kojih će proisteći finansijske obaveze?** * **Da li će se implementacijom propisa ostvariti prihod za budžet Crne Gore?** * **Obrazložiti metodologiju koja je korišćenja prilikom obračuna finansijskih izdataka/prihoda.** * **Da li su postojali problemi u preciznom obračunu finansijskih izdataka/prihoda? Obrazložiti.** * **Da li su postojale sugestije Ministarstva finansija na nacrt/predlog propisa?** * **Da li su dobijene primjedbe uključene u tekst propisa? Obrazložiti.** | |
| * Za sprovođenje ovog zakona obezbijediće se finansijska sredstva iz tekućeg budžeta pojedinih resornih ministarstava i organa uprave, a kao dodatni finansijski izvori koristiće se sredstva međunarodnih organizacija i drugih institucija. * Obezbjeđenje sredstava je potrebno izvršiti u periodu važenja zakona. * Nakon usvajanja zakona, donijeće se podzakonski propisi za njegovo sprovođenje, a unaprijediće se politike i prakse nadzora, za čije će se sprovođenje obezbijediti finansijska sredstva iz tekućeg budžeta resornih ministarstava i organa uprave, a kao dodatni finansijski izvori koristiće se sredstva međunarodnih organizacija i drugih institucija. * Implementacijom zakona ostvariće se određeni prihodi za budžet Crne Gore i to po osnovu primjene kaznenih odredbi. * Obračun finansijskih sredstava nije izvršen, a ista će se obezbijediti iz finansijskih sredstava iz tekućeg budzeta resornih ministarstava i organa uprave. * Predstavnici Ministarstav finansija nijesu bili uključeni za vrijeme izrade teksta Nacrta, međutim nakon završetka javne rasprave biće im dostavljen Predlog zakona. | |
| **6.** K**onsultacije zainteresovanih strana**   * **Naznačiti da li je korišćena eksterna ekspertska podrška i ako da, kako.** * **Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije).** * **Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti.** | |
| * Za izradu predloženog propisa obrazovana je radna grupa koju su sačinjavali predstavnici Ministarstva pomorstva, Uprave pomorske sigurnosti i Pomorskog fakulteta Kotor. * Prilikom izrade predloženog Nacrta zakona konsultovana je dosadašnja praksa i dostavljene primjedbe, sugestije i predlozi dobijeni od članova radne grupe i nevladinog sektora. * Dalji rad na izradi zakona nastaviće se sa svim zainteresovanim subjektim u cilju dobijanja mišljenja i pripreme Predloga zakona o sigurnosti plovidbe. | |
| **7: Monitoring i evaluacija**   * **Koje su potencijalne prepreke za implementaciju propisa?** * **Koje će mjere biti preduzete tokom primjene propisa da bi se ispunili ciljevi?** * **Koji su glavni indikatori prema kojima će se mjeriti ispunjenje ciljeva?** * **Ko će biti zadužen za sprovođenje monitoringa i evaluacije primjene propisa?** | |
| - Ne postoje prepreke za implementaciju propisa.  - Ministarstvo pomorstva će pratiti izvršavanje odredbi propisa i pojačan nadzor, a vršiće se i izvještavanje u vezi napretka, Vladi i međunarodnim partnerima.  - Ministarstvo pomorstva će na osnovu statističkog prikaza sačinjavati analizu ispunjenosti uslova.  - Za sprovođenje oovg propisa zaduženo je Ministarstvo pomorstva, Uprava pomorske sigurnosti i upravljanja lukama, ministarstava nadležna za poslove zdravlja, ribarstva, rada, planiranja prostora, organi uprave nadležni za poslove hidrografije i druge institucije. | |
|  | |
|  | |

**Datum i mjesto DRŽAVNI SEKRETAR**

Podgorica, 17. februar 2025. godine Jovan Šćekić